stanford-oval/wikipedia huggingface dataset:
Kalifi

Jumala
Jumalan ykseys
Muhammed
profeetat
Islamin viisi peruspilaria
uskontunnustus
rukous
paasto
almuvero
pyhiinvaellus
Koraani
Aleksanteri Suuri Koraanissa
Koraanin historiallis-kriittinen tutkimus
Koraanin käännökset
Luettelo Koraanin suurista
Muhammed Koraanissa
Polta Koraani -päivä
Raamattu ja Koraani
Sanaan käsikirjoitukset
Suura
Väkivalta Koraanissa
Kirjoitukset
Koraani
sunna
hadith
fiqh
šaria
Luettelo šarialain käytöstä maantieteellisesti
kalam
sira
Luettelo profeetta Muhammedin elämäkerroista
Islamin suuntaukset
sunnalaisuus
šiialaisuus
Ibadilaisuus
suufilaisuus
Ahmadiyya
Kulttuuri ja yhteiskunta
islamilainen arkkitehtuuri
islamilainen filosofia
islamilainen kalenteri
islamilainen taide
islamilainen tiede
islamilaiset pyhäpäivät
islam ja naiset
islam ja politiikka
islamin suhtautuminen muihin uskontoihin
jihad
moskeija
luettelo muslimienemmistöisistä valtioista
Muuta aiheeseen littyvää
Allah
islamin historia
islamin kritiikki
islamofobia
Historiallis-kriittinen islamin tutkimus
islam Suomessa
Šarian historia
Kalifi (arab. خَلِيْفَة‎‎, khalīfah) on arabiankielinen arvonimi, jota käytetään Muhammedin seuraajasta islaminuskoisten yhteisön eli umman johtajana. Oppi kalifista ja hänen tehtävistään määritellään islamilaisessa lainsäädännössä. Islamilaisessa valtiossa ylin valta kuuluu Jumalalle. Jumalan lakia tulkitsee uskonnollinen papisto, ulama, kun taas ylintä toimeenpanovaltaa käyttää kalifi, joka korkeimpana uskon puolustajana valvoo, että Jumalan laki toteutuu. Oppi kalifaatista vakiintui 800-luvulla, ja siihen kuului, että islamilainen umma oli yhtenäinen ja kalifaatti jakamaton.
Oppi yhden johtajan hallitsemasta yhtenäisestä uskovien ummasta oli ihanne, joka ei koskaan toteutunut käytännössä, ellei sitten myyttisessä menneisyydessä, jota kuvattiin neljän oikeaan johdetun kalifin aikana. Kalifaatin idea oli kuitenkin niin voimakas, että Bagdadin abbasidikalifit säilyttivät symbolisen asemansa oikeauskoisten puolustajina vielä satoja vuosia sen jälkeen, kun heidän tosiasiallinen valtansa oli murentunut. Kalifaatin idea nousi uudelleen pinnalle 2000-luvulla ISIS-terroristijärjestön kautta. Se julistautui kalifaatiksi ja toimi ennen kukistumistaan Syyriassa ja Irakissa vuosina 2014–2017.
Tausta

Ensimmäinen historiallisten lähteiden tunnistama Lähi-idän arabivaltion hallitsija oli Muawija (661–680). Hän ei käyttänyt itsestään nimeä kalifi, vaan kolikoissa hänen kunnianimenään oli emiiri, joka tarkoitti ”suojelijaa”. Nimitys liittyi arabiheimojen tapoihin, joissa johtaja saattoi ottaa suojelukseensa oman klaanin ulkopuolisia vieraita.
Muawijan seuraaja oli Abd al-Malik ibn Marwan (685–705). Hän oli ensimmäinen historiankirjoituksen tunnistama hallitsija, joka käytti itsestään nimitystä Khalifat Allah, joka tarkoitti Jumalan puolestapuhujaa. Kunnianimi oli vastaus Bysantin keisarin Justinianus II:n (685–695) käyttöön ottamalle tittelille ”Jumalan palvelija” (lat. servus Christi). Uudet arvonimet liittyivät muutokseen hallitsijoiden legitimaatiossa. Jo vuonna 629 Bysantin keisari Herakleios vaihtoi roomalaisen arvonimensä autocrator nimeen basileus, jolla aiemmin oli tarkoitettu vasallikuningasta. Nimenmuutos halusi osoittaa, että oikea hallitsija oli Kristus, ja keisari oli vain hänen alaisensa. Vastaavasti al-Malik halusi osoittaa, että hänen valtansa tuli yksin Jumalalta.
Kalifi-nimityksen otti uudelleen käyttöön vasta sata vuotta myöhemmin al-Mamun (813–833). Hänen tavoitteensa olivat kuitenkin kunnianhimoisemmat kuin al-Malikilla, sillä hän ei halunnut olla  pelkästään Jumalan nimittämä, vaan katsoi olevansa myös Jumalan sanan ylin tulkki, Jumalan sijainen maan päällä. Tämä johti katkeraan riitaan vastikään yhteiskunnalliseen vaikutusvaltaan kohonneen islamilaisen papiston eli ulaman kanssa.
Riita ratkesi al-Mamunin kuoleman jälkeen siten, että papisto peri voiton. Kalifista tuli vain ”uskovaisten komentaja”, mutta Jumalan lain sisältöä koskeva päätösvalta palautui ulamalle. Hämeen-Anttilan mukaan arvonimi khalifat rasul Allah projisoitiin tämän jälkeen myös islamin varhaisvaiheen historiankirjoitukseen.
Kalifin arvonimi oli vielä osmanien sulttaanien käytössä vuodet 1517–1924, jonka jälkeen sitä ei ole käytetty lukuun ottamatta Isis-järjestön lyhyttä valtakautta Syyriassa ja Irakissa vuosina 2014–2018.
Islamilainen perimätieto

800-luvulla muslimioppineet alkoivat koota suullisia tarinoita islamilaisen kalifaatin varhaishistoriasta. Näin tehdyt historiateokset eivät edusta tieteellistä historiankirjoitusta, mutta niiden tarjoama kuva 600-luvun ja osin 700-luvun historiasta on laajasti hyväksytty oikeaksi myös lännessä.
Tämän legendaarisen historiankirjoituksen mukaan Muhammadin kuoleman jälkeen Abu Bakr valittiin hänen seuraajakseen (myöhemmin kalifi). Asema oli alun perin vaalilla valittu, mutta siitä tuli perinnöllinen. Sunnit tunnustavat neljä ensimmäistä kalifia: Abu Bakr, Omar, Uthman ja Ali. Šiiat tunnustavat aseman periytyvän Muhammadilta suoraan Alille.
Abu Bakr oli Muhammadin appi, joka äänestettiin asemaansa Muhammedin kuoltua vuonna 632. Hän esti islamin hajaannuksen kukistamalla Medinan kapinalliset heimot. Hänen aloittamansa sota kukisti Bysantin Syyrian ja Palestiinan provinssit ja Persian Irakin provinssin. Omar hallitsi 634–644. Hänen aikanaan islam levisi valloituksilla Syyriaan, Palestiinaan ja Egyptiin.
Uthman oli Muhammedin vävy ja kalifina 644–656. Hän kuului mekkalaiseen umaijadien sukuun, joka hallitsi kalifaattia 661–750 ja Córdoban kalifaattia vuoteen 1031. Häntä syytettiin kapinoista ja juonittelusta, mistä johtuen hänet salamurhattiin.
Ali oli kalifina 656–661. Hän oli Muhammedin serkku ja naimisissa Fatiman, Muhammedin ja Khadijan tyttären kanssa. Hän on ensimmäinen šiiojen tunnustama laillinen Muhammedin seuraaja ja imaami. Ali seurasi Uthmania kalifina, huolimatta Aishahin ja Muawiyan vastustuksesta. Hänet salamurhattiin. Hänen poikansa Hassan luopui arvonimestä umaijadien dynastian perustaneen Muawiyan hyväksi. Alin toinen poika Hussein johti kapinaa umaijadeja vastaan, mutta hänet surmattiin Kerbalan taistelussa vuonna 680.
Vaikka islamilaisen historiankirjoituksen kertomukset neljästä oikeaan johdetusta kalifista ovat yksityiskohtaisia, ne perustuvat vain suullisiin tarinoihin, eikä niiden tiedoille ole löytynyt ulkopuolista vahvistusta esimerkiksi arkeologisista lähteistä. Monet tutkijat pitävät neljää oikeaan johdettua kalifia ainoastaan legendoina.
Kalifaattien vaiheita

Kalifi al-Malikin dynastia hallitsi vuoteen 750 saakka, minkä jälkeen valta siirtyi sisällissodan voittaneelle abbasididynastialle, joka tuli Iranista. Abbasidit katsoivat olevansa Muhammedin sukulaisia tämän sedän, Ibn Abbasin kautta. Abbasidit siirsivät pääkaupunkinsa Bagdadiin ja hallitsivat pääosin sieltä käsin kalifeina mongolivalloitukseen vuonna 1258 saakka, vaikka heidän valtansa nopeasti supistui ja muuttui osittain muodolliseksi. Egyptin mamelukit pitivät tämän jälkeen hengissä muodollista abbasidikalifaattia vuoteen 1517 asti.
Muuan umaijadiprinssi onnistui vuonna 750 pakenemaan Espanjaan ja luomaan sinne umaijadien emiraatin, joka vuonna 929 otti itselleen kalifaatin aseman. Jo aikaisemmin vuonna 909 Muhammedin tyttäreen Fatimaan sukunsa johtaneet fatimidit olivat perustaneet kalifaatin Tunisiaan. Myöhemmin heidän pääkaupunkinsa siirtyi Kairoon. Córdoban kalifaatti kukistui sisällissotaan vuonna 1031 ja fatimidien kalifaatti vuonna 1517, jolloin turkkilaiset osmanit valloittivat Kairon.
Tuhatluvulla turkkilaiset seldžukit (pääkaupunkeina muun muassa Nishapur ja Merv) loivat keskiaasialaisen jättivaltakunnan, joka oli rajoiltaan lähellä sassanidien entistä valtiota. He karkottivat buyidit Bagdadista ja asettuivat vuorostaan kalifin suojelijoiksi. Seldzukit perustivat sulttaani-instituution, joka alkoi murtaa kalifin asemaa koskevaa oppia, vaikka aluksi molemmat elivät rinnakkain. 900-luvulla oli eletty jo kolmen kalifin järjestelmässä, eikä yksikään niistä kyennyt voittamaan muita. Seldzukkien sulttaanin virka ei tavoitellut ylintä uskonnollista auktoriteettia kuten Mamunin perustama kalifaatti-instituutio, vaan tarkoitti ainoastaan uskon puolustajaa. Tämä teki mahdolliseksi useiden rinnakkaisten sulttaanikuntien olemassaolon islamilaisessa maailmassa, ja niitä alkoikin ilmestyä eri puolille.
Kun osmanit olivat valloittaneet Egyptin, Turkin sulttaani otti itselleen kalifin arvon ja vaati sen myötä siihen kuuluvaa auktoriteettia koko islamilaisessa maailmassa. Tätä ei Osmanien valtakunnan ulkopuolella yleensä kuitenkaan tunnustettu. Vuonna 1923 Turkki muuttui tasavallaksi. Abdul Mejid II säilytti tämän jälkeen vielä hetken kalifin arvonimen, kunnes Kemal Atatürk lakkautti kalifaatin 3. maaliskuuta 1924.
Kalifin arvon tavoittelijoita on esiintynyt vielä tämän jälkeenkin. Vuonna 1926 Kairossa pidetty kansainvälinen muslimikongressi päätti, että kalifin virka pysyy avoimena, kunnes kaikki islamilaiset kansat voivat osallistua uuden kalifaatin perustamiseen.
Vuoden 2014 kesäkuun lopussa jihadistisen Isis-järjestön johtaja Abu Bakr al-Baghdadi julistautui Isisin Irakissa ja Syyriassa valtaaman alueen kalifiksi. Kalifaatti kukistui vuonna 2018.
Oppi kalifaatista

Islamilaisen lain mukaan kalifaatti on välttämättömyys, sillä islamilainen umma tarvitsee johtajan, joka pitää yllä uskontoa, puolustaa yhteisöä, auttaa sorrettuja ja valvoo oikeuksien toteutumista. Kalifin vaatimuksiin kuuluu, että hän on miespuolinen muslimi, joka tulee Quraiš-heimosta, täysi-ikäinen ja täydessä ymmärryksessä, vapaa, urhoollinen, arvostelukykyinen ja hänellä on normaali näkö, kuulo sekä kyky puhua. Kalifeja voi kerrallaan olla vain yksi. Jos islamilaisessa maailmassa on kaksi kalifia, kummankaan kalifaatti ei ole pätevä. Kalifin velvollisuutena on sotia juutalaisia, kristittyjä ja zarahustralaisia vastaan, kunnes he kääntyvät muslimeiksi tai suostuvat maksamaan veroa kalifille.
Opin siitä, että kalifin piti tulla juuri Quraiš-heimosta oli muotoillut 1000-luvulla al-Mawardi (974–1058), huomattava shafi'i-juristi, joka vaikutti Bagdadissa.
Aiheesta muualla

Kuvia tai muita tiedostoja aiheesta Kalifi Wikimedia Commonsissa
Persialainen miniatyyri Abu Bakrista ja Umarista.
Ídolos Brazil

Ídolos Brazil on brasilialainen versio brittiläisestä Pop Idol -ohjelmasta. Ohjelmassa etsitään laulajiksi haluavia Brasiliasta. Ohjelmaa esittää kanava SBT.
Ídolos Brazilian ensimmäisen kauden voittaja (2006) oli Leandro Lopes ja toisen (2007) Thaeme Mariôto.
Tuomarit

Carlos Eduardo Miranda
Thomas Roth
Arnaldo Saccomani
Cynthia Zamorano
Karkaisu

Seppä karkaisemassa lapion terää pajassaan 1950.
Karkaisu on lämpökäsittely, jossa teräskappale kuumennetaan, jonka jälkeen se jäähdytetään vedessä. Tämän ansiosta kappaleen kovuus voi jopa nelinkertaistua, mutta kappale haurastuu.

lähde?
Osuusmeijeri

Sisäkuva Kankaanpään osuusmeijeristä 1955.
Osuusmeijeri on osuuskunta, jonka tarkoitus on jäsentensä karjantuotteiden (maidon ja kerman) jalostus ja kauppa. Osuusmeijeriliike alkoi 1870-luvulla.Suomen ensinmäinen osuusmeijeri perustettiin Ilmajoen kunnassa Etelä-Pohjanmaalla.
Vuoden 1949 lopussa Suomessa kuului osuusmeijereihin noin 3/4 karjanomistajista ja vähän yli puolet lehmäluvusta. Toiminnassa oli 427 osuusmeijeriä ja maidonmyyntiosuuskuntaa. Voinvientiä varten on Suomessa perustettu keskusosuuskunnat Valio ja Enigheten. Osuusmeijereillä on myös ollut sivuliikkeitä kuten sikaloita, myllyjä ja sahoja.
Eat Bulaga!

| Eat Bulaga! |
| --- | --- |


Tyyli:  varietee
Kestoaika:  150 min (maanantaista perjantaihin) 180 min (lauantai)
Pääosissa:  Tito Sotto Vic Sotto Joey de Leon
Alkuperämaa:   Filippiinit
Verkko:  RPN (1979-1989) ABS-CBN (1989-1995) GMA Network (1995-2024) TV5 (2024-)
Esitetty:  30. heinäkuuta 1979 –
Tuotanto
Tuotantoyhtiö(t):  TAPE, Inc. (1981-2024) TVJ Productions (2024-)
Aiheesta muualla
Virallinen sivusto
IMDb
Eat Bulaga! on televisioyhtiö TV5:n esittämä filippiiniläinen televisio-ohjelma.
Aiheesta muualla

Viralliset kotisivut
3%

| 3% |
| --- | --- |

Tyyli:   drama  trilleri  science fiction 
Luoja(t):  Pedro Aguilera
Pääosissa:   Bianca Comparato  João Miguel  Michel Gomes  Rodolfo Valente  Rafael Lozano  Vaneza Oliveira  Viviane Porto  Celso Frateschi  Mel Fronckowiak  Sérgio Mamberti  Zezé Motta 
Alkuperämaa:   Brasilia
Alkuperäiskieli:  portugali
Verkko:  Netflix
Esitetty:  25. marraskuuta 2016  – jatkuu edelleen
Tuotantokausia:  3
Jaksoja:  26
Aiheesta muualla
IMDb 
3% on brasilialainen dystopia-/trillerisarja, jonka on luonut Pedro Aguilera. Pääosissa ovat Bianca Comparato, Vaneza Oliveira ja João Miguel.
Sarjan tapahtumat ovat asetettu tulevaisuuteen, jossa ihmisille annetaan mahdollisuus mennä jakautuneen maailman paremmalle puolelle, edistyksen ja vaurauden saarelle. Toinen puoli on köyhä slummialue, jonka 20 vuotta täyttäneet pääsevät koettaamaan onneaan. Ensimmäinen kausi, joka koostuu kahdeksasta jaksosta, tuli Netflixiin maailmanlaajuisesti 25. marraskuuta 2016. 2. kausi ilmestyi Netflixiin 27. huhtikuuta 2018. Sarjan kolmas kausi julkaistiin 2019.
Näyttelijät

| Näyttelijä | Rooli | Kaudet |
| --- | --- | --- |
| João Miguel | Ezequiel | 1–2 |
| Bianca Comparato | Michele Santana | 1–3 |
| Michel Gomes | Fernando Carvalho | 1–2 |
| Rodolfo Valente | Rafael Moreira | 1–3 |
| Vaneza Oliveira | Joana Coelho | 1–3 |
| Rafael Lozano | Marco Álvares | 1–3 |
| Viviane Porto | Aline | 1–2 |
| Samuel de Assis | Silas | 2 |
| Cynthia Senek | Glória | 2-3 |
| Laila Garin | Marcela Álvares | 2-3 |
| Bruno Fagundes | André Santana | 2-3 |
| Thais Lago | Elisa | 2-3 |
Sinornithosaurus

| Sinornithosaurus |
| --- | --- |
 Sinornithosaurus millenii
 Varhaisliitukausi 
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Sauropsida
Ylälahko::  Hirmuliskot Dinosauria
Lahko::  Liskonlantioiset Saurischia
Alalahko::  Theropoda
Osalahko::  Tetanurae
Heimo::  Dromaeosauridae
Suku::  Sinornithosaurus  Xu, Wang & Wu, 1999
Lajit
 Sinornithosaurus millenii  Sinornithosaurus haoiana 
Katso myös
   Sinornithosaurus Wikispeciesissä   Sinornithosaurus Commonsissa 
Infobox OKNimi-testi OK: 
Sinornithosaurus (”kiinalainen lintulisko”) oli pieni, höyhenpeitteinen lihansyöjäteropodi. Xing Xu, Xiao-Lin Wang ja Xiao-Chun Wu löysivät Sinornithosauruksen Liaoningin maakunnasta Pohjois-Kiinasta Yixianin muodostumasta 1999. He myös nimesivät eläimen samana vuonna. Tämä vain 1,3 metriä pitkä dinosaurus eli 124 miljoonaa vuotta sitten varhaisliitukaudella. Sinornithosaurus luetaan heimoon Dromaeosauridae, johon kuului muun muassa Deinonychus ja Jurassic Park-elokuvista tuttu Velociraptor.
Tuntomerkit

Sinornithosaurus oli pääpiirteiltään samantapainen kuin muutkin heimon jäsenet. Sen pää oli pitkä ja kapea. Sinornithosauruksen kolmisormisten eturaajojen pituus oli neljä viidesosaa takaraajojen pituudesta. Sen olkapäiden kuopat osoittivat sivuille, joten eturaajojen liikerata oli suuri. Takaraajoissaan sillä oli neljä varvasta ja isot sirppikynnet. Sinornithosauruksen häntä oli limittäisten luisten puikkojen jäykistämä. Se oli Microraptorin ohella yksi heimonsa varhaisimmista ja primitiivisimmistä jäsenistä.
Tuntomerkit > Höyhenpeite

Suurinta osaa Sinornithosauruksen ruumiista peitti tiheä untuvainen kuitupeite, joka tosin oli alkeellisempi kuin liskolintu Archaeopteryxin höyhenet. ”Protohöyheniä” oli mahdollisesti monilla muillakin lintumaisilla dinosauruksilla, mutta ne säilyvät vain erityislaatuisissa geologisissa olosuhteissa. Samankaltaisia jälkiä on löydetty usealta pieneltä teropodilta Kiinan Liaoningin maakunnasta, esimerkiksi Sinosauropteryxilta.
Elintavat

Vaikka Sinornithosaurus oli pieni, se oli kokoonsa nähden tehokas saalistaja. Yksinään Sinornithosaurus saalisti pieniä saaliseläimiä, kuten hyönteisiä, liskoja, pieniä nisäkkäitä ja varhaisia lintuja. Sinornithosaurukset saattoivat myös metsästää laumoissa, jolloin ne saivat kaadettua itseään suurempia saaliita.
Elintavat > Mahdollinen myrkky

Empu Gongin johtama kiinalainen tutkijaryhmä löysi vuonna 2009 Sinornithosauruksen kallosta piirteitä jotka viittasivat sen myrkyllisyyteen. Sen keskihampaat olivat epätavallisen pitkät ja torahammasmaiset ja niiden pinnassa oli uurteet, jotka ovat tyypillisiä myrkyllisille pedoille. Hampaiden juuressa oli pienet syvennykset joiden he uskoivat olleen mahdolliset myrkkyrauhaset.
Vuotta myöhemmin toinen tutkimus kyseenalaisti tämän teorian. Heidän mukaan uurteiset hampaat olivat yleisiä teropodien keskuudessa, eikä ollenkaan merkkejä myrkyn kuljetuksesta. He selittivät myös että pidentyneet hampaat olivat yksinkertaisesti tavallisen kokoiset hampaat jotka olivat osittain pudonneet. Myrkkyrauhasille ei ollut mitään todisteita eikä niille olisi ollut tilaa.
Torajärvi (Noormarkku)

| Torajärvi |
| --- | --- |
Valtiot:   Suomi
Paikkakunta:  Pori (Noormarkku)
Koordinaatit:  61°36′25″N, 21°55′57″E
Mittaustietoja
 fiTorajärvi 
Torajärvi on kuivatettu järvi Noormarkussa Porissa Satakunnassa. Järvi muodosti ennen 1900-luvulla tapahtunutta järvenlaskua Karvianjoen vesistöön kuuluvan Noormarkunjoen leventymän.
Torajärvi oli ennen kuivatusta yksi Karvianjoen vesistön useista bifurkaatiojärvistä, eli sillä oli kaksi lasku-uomaa: toinen Noormarkunjokea myöten Ahlaisten kirkonkylän luokse ja toinen Keskisjokea myöten Poosjärveen, jonka lasku-uomana on Ahlaisten Keikvedellä mereen laskeva  Pohjajoki. Kun järvi kuivattiin, Keskisjoen uoma kuivui Torajärven puoleisesta päästään ja bifurkaatio Torajärvessä lakkasi.
Torajärvi Maanmittaushallituksen vuoden 1854 kartassa
Spinosaurit

| Spinosaurit |
| --- | --- |
 Spinosauruksen luurangon rekonstruktio.
 Myöhäisjurakausi - Myöhäisliitukausi 155–93 Ma  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Ylälahko::  Dinosaurukset Dinosauria
Lahko::  Liskonlantioiset Saurischia
Alalahko::  Teropodit Theropoda
Yläheimo::  †Megalosauroidea
Heimo::  †Spinosauridae Spinosaurit  Stromer, 1915
Alaryhmät
 Katso teksti 
Katso myös
   Spinosaurit Wikispeciesissä   Spinosaurit Commonsissa 
Infobox OKNimi-testi OK: 
Spinosaurit (Spinosauridae) on sukupuuttoon kuollut dinosaurusten heimo.
Historia

Spinosaurit ilmestyivät myöhäisjurakaudella noin 155 miljoonaa vuotta sitten. Heimon jäsenten fossiileja on löydetty Afrikasta, Euroopasta, Etelä-Amerikasta, Aasiasta, Australiasta ja mahdollisesti Pohjois-Amerikasta. Spinosaurit kuolivat sukupuuttoon 93 miljoonaa vuotta sitten, kun niiden asuttamat suot kuivuivat Maapallon merenpinnan laskemisen seurauksena.
Kuvaus

Spinosaurit olivat suuria teropodeja, joilla oli pitkä krokotiilimainen kallo ja kuono. Ne luultavasti saalistivat pääasiassa kalaa, johon niiden pitkä kallo soveltui. Niiden hampaat olivat suuret ja kartiomaiset. Sieraimet eivät sijainneet kuonon kärjessä vaan sen päällä krokotiilien tapaan, jolloin ne pystyivät hengittämään kalojen saalistamisen aikana. Lisäksi vahvakyntiset kädet soveltuivat hyvin kalojen nappaamiseen. Joillakin lajeilla oli selässä jättimäinen purje, jolla saattoi olla useita käyttötarkoituksia, kuten koristeena tai jäähdyttimenä oleminen. Häntä oli jäykkä ja toimi tasapainoelimenä, joka pysyi irti maasta.
Luokittelu

Yläheimo Megalosauroidea
Heimo Spinosauridae
Sigilmassasaurus brevicollis
Siamosaurus suteethorni
Ostafrikasaurus crassiserratus
Chilantaisaurus tashuikouensis
Alaheimo Baryonychinae
Baryonyx walkeri
Cristatusaurus lapparenti
Ichthyovenator laosensis
Suchomimus tenerensis
Suchosaurus cultridens
Alaheimo Spinosaurinae
Irritator challengeri (= Angaturama limai?)
Spinosaurus aegyptiacus
Oxalaia quilombensis
Määrittelemätön Spinosauridae
"Sinopliosaurus" fusuiensis
Irritatorin rekonstruktio.
Erik Cronvall

Erik Cronvall.
Erik Cronvall soittamassa puolisonsa, pianotaiteilija Eevi Cronvallin säestyksellä 1958.
Erik Johan Cronvall (3. huhtikuuta 1904 Helsinki – 5. syyskuuta 1979 Helsinki) oli suomalainen kapellimestari, viulisti ja musiikkipedagogi.
Cronvall opiskeli viulunsoittoa Helsingin Filharmonisen seuran orkesterikoulussa, Helsingin Musiikkiopistossa sekä Pariisissa, Berliinissä ja Wienissä. Cronvall oli Radio-orkesterin viulisti ja konserttimestari sen perustamisesta alkaen vuosina 1927–1953 sekä Radion sinfoniaorkesterin pitkäaikainen kapellimestari vuosina 1944–1970. Hän oli myös jäsenenä Linko–Cronvall–Selin-triossa ja sen perustamassa Sibelius-kvartetissa. Trioon kuuluivat Cronvallin lisäksi pianisti Erkki Linko ja sellisti Yrjö Selin.
Muiden töidensä ohella Cronvall opetti Sibelius-Akatemiassa sekä viulunsoittoa että yhteismusisointia ja johti useaa harrastajaorkesteria. Hänen johtamiinsa harrastajaorkestereihin kuuluivat Helsingin yliopiston Uusmaalaisen osakunnan orkesteri vuosina 1926–1946 ja Ylioppilaskunnan Soittajat -orkesteri vuosina 1946–1966, kumpikin kahdenkymmenen vuoden ajan. Cronvall sai Pro Finlandia -mitalin vuonna 1965 ja professorin arvonimen vuonna 1968.
Cronvallin puoliso oli pianisti Eevi Cronvall o.s. Voipio (1916–2009), jonka kanssa Cronvall esiintyi muun muassa duokonserteissa, radionauhoituksissa ja Sibelius-viikoilla. Heidän poikansa on toimittaja Aarno Cronvall.
Sol Nascente

| Sol Nascente |
| --- | --- |
Tyyli:  draama
Kestoaika:  45 min
Pääosissa:   Giovanna Antonelli  Bruno Gagliasso  Rafael Cardoso  Laura Cardoso 
Alkuperämaa:  Brasilia
Alkuperäiskieli:  portugali
Verkko:  TV Globo
Esitetty:  29. elokuuta 2016 – 21. maaliskuuta 2017
Tuotantokausia:  1
Jaksoja:  175
Aiheesta muualla
IMDb
Sol Nascente on televisioyhtiö TV Globon esittämä brasilialainen telenovela. Sen päärooleissa ovat Giovanna Antonelli, Bruno Gagliasso, Rafael Cardoso ja Laura Cardoso.
Näyttelijät

| 0 | 1 | 2 |
| --- | --- | --- |
|  Giovanna Antonelli  | … |  Alice Tanaka   |
|  Bruno Gagliasso  | … |  Mário De Angeli   |
|  Rafael Cardoso  | … |  Vladimir César Corrêa Teixeira Filho   |
|  Laura Cardoso  | … |  Maria Aparecida Corrêa Teixeira   |
Aiheesta muualla

Sol Nascente Internet Movie Databasessa (englanniksi)
Suomen islamilainen puolue

Abdullah Tammi Suomen islamilaisen puolueen ensimmäisenä puheenjohtajana
Suomen islamilainen puolue (SIP) on suomalainen poliittinen yhdistys. Yhdistys on perustettu 1. syyskuuta 2007 ja rekisteröity 25. helmikuuta 2009. Yhdistyksen perustajat ovat syntyperäisiä suomalaisia ja sunnimuslimeiksi kääntyneitä, ja heidän tavoitteenaan on edistää "terveitä elämäntapoja ja islamilaista elämäntyyliä". Yhdistys pitää ulkoparlamentaarista vaikuttamista riittämättömänä ja pyrkii siksi ”sinne, missä politiikkaa Suomessa tehdään”. lähde?
Yhdistyksen ensimmäinen puheenjohtaja oli Abdullah Tammi. Joulukuussa 2009 Tammi ilmoitti eroavansa Suomen islamilaisen puolueen puheenjohtajan asemasta. Tammelle ja puolueen hallituksen muiden jäsenten välille oli tullut kiistaa, kun Tammi otti kantaa terrorismia vastaan. Hallituksen jäsenen Sauli Ingmanin mukaan Tammi oli yksipuolinen tuomitessaan Tšetšenian terrorismin mutta ei Venäjän valtion terrorismia Tšetšeniassa.